Xrizomanadasimonlar. Xrizomanadasimonlar (Chrysomanadales) — tilla rang suvoʻtlar qabilasi yoki sinfi. Mayda harakatchan (1—2 xivchinli) bir hujayrali yoki kolonial organizmlar. Baʼzi X.ning tanasi qobiqsiz, shaklini oʻzgartirib turadi, baʼzilari kipiqsimon qobiq bilan qoplangan. 70 turkumi (500 turi) maʼlum. Kupchiligi chuchuk suvlarda yashaydi.’ X.ning koʻpayib ketishi suvning gullashiga olib keladi. X.ning baʼzi turlari suvning ifloslanish darajasini aniqlash imkonini beradi.